Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: A szakmai vizsga a teljes szakmai ismeretanyagot átfogja, egyes részei alól felmentés a szakmai vizsgáztatás általános szabályairól és eljárási rendjéről szóló, többször módosított 10/1993. (XII. 30.) MüM rendelet alapján adható.
Paragraph Index: 542

5. A vizsgázók teljesítményének értékelése A gyakorlati vizsga osztályzatát a megelőző vizsgafeladat(ok)ra és a vizsgabizottság előtt végrehajtott feladat(ok)ra kapott érdemjegyek alapján kell megállapítani és jegyzőkönyvben rögzíteni. A vizsga átlageredményét a vizsgabizottság előtti vizsga eredménye felé kerekítve kell megállapítani. Megfigyelési és értékelési szempontok: — munkaszervezés, — tevékenység kivitelezése, — ismeretek alkalmazása, — munkacsoportban való munkavégzés képessége, — munkaeszközök megválasztása, előkészítésük módja és szakszerű használatuk, — megjelenés, viselkedés. Elégtelen a vizsgázó gyakorlati osztályzata, ha — elméleti ismereteit a gyakorlatban nem képes alkalmazni, — önálló tevékenységre nem képes, — munka-, környezetvédelmi, biztonságtechnikai szabályokat a vizsgafeladat megoldása során nem tartja be. Bármely gyakorlati vizsgarész elégtelen osztályzata esetén a gyakorlati vizsga végső osztályzata elégtelen. Az írásbeli vizsga értékelését a központi feladatlaphoz kiadott útmutató szerint kell elvégezni és egyetlen (1—5-ig terjedő) osztályzattal kell minősíteni. A szóbeli vizsgát egyetlen (1—5-ig terjedő) osztályzattal kell minősíteni. A szakmai elméleti vizsga eredményét az írásbeli és szóbeli vizsga eredményének alapján kell meghatározni az alábbiak szerint: — az írásbeli és szóbeli vizsga átlageredményét az írásbeli vizsga eredménye felé kerekítve kell megállapítani. A szakmai vizsga előzőekben nem szabályozott egyéb kérdéseiben a többször módosított 10/1993. (XII. 30.) MüM rendeletben (a szakmai vizsgáztatás általános szabályairól és eljárási rendjéről) foglaltak az irányadók. V. Egyéb tudnivalók Az eredményes szakmai vizsga után a vizsgázó „Egészségügyi kártevőirtó szakmunkás” szakképesítést kap, amit a vizsgázó nevére kiállított „Bizonyítvány” tanúsít. Az egészségügyi miniszter a módosított, szakképzésről

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes